સમયાનુસાર ખેડુતોના સિંચાઇ માટેનું પાણી આપવા માટેના પુરતા ફોર્મ ન આવવા છતા શેત્રુંજી ડેમ અડધાથી પણ આેછો ભરાયેલ હોવા છતા ખેડુતો રોષે ન ભરાય તેવા ફફડાટ અને મતોની લાલચ ધરાવતા નેતાઆેના દબાણને વશ થઇ પંદર દિવસથી પાણી છોડવામાં આવ્યુ છે. પરંતુ તુટેલી કેનાલો, સિંચાઇ વિભાગ પાસે આેછો સ્ટાફ, ખેડુતો દ્વારા પોતાના ખેતરમાં પાણી પાઇ ખુલ્લા મુકી દેવાતા ધોરીયા, પાણીનો બગાડ કરનારા તત્વો સામે સિંચાઇ વિભાગ દ્વારા કાયદેસરના પગલા ભરવામાં આવતા ન હોઇ તેના કારણે બગાડ થઇ રહયો છે. સંબંધીત તંત્રના અધિકારીઆે ભવિષ્યમાં બેદરકારી ન દાખવે અને પાણીનો બગાડ અટકે તેવી ખેડુત વર્ગમાંથી લાગણી ઉદભવી જોવા મળી છે.